
Astudiaeth Proffesiynol ac Addysgegol: Ymchwilio’r Dysgu: beth, sut a pham rwy’n addysgu? 
Betwymiadh yw effaith gwobrwyo plant ar eu hymrwymiad o fewn yr ystafell dosbarth?  
Bwriad y traethawd hwn yw datblygu fy arfer proffesiynol fel darpar athro. Dywed Llywodraeth Cymru (2015) bod gan bob athro neu arweinwyr ysgolion ‘oblygiadau mawr o ran datblygiad proffesiynol a hyfforddiant’. Bwriadir gwneud hyn trwy gynnig syniadau fy hun mewn ymchwil i ddangos dealltwriaeth ac ymchwilio’n ehangach i adnabod cysyniadau a theorïau gwahanol yn yr aseiniad yma.
Yn ogystal, mae’r ymchwil yma’n cyfle i mi weithio tuag at safonau proffesiynol addysgu. Er enghraifft: ymdrech barhaus a gwydnwch dysgwyr, rheoli’r amgylchedd dysgu, asesu, cofnodi ac adrodd, gwrando ar ddysgwyr a dysgwyr yn arwain dysgu.
Bwriadir datrys ydy gwobrwyo’n gwella ansawdd dysgu disgyblion yn y dosbarth. Yn ôl Johnson et al (1981) mae yna bedwar math o wobrwyaeth i fyfyrwyr: (1) cydweithrediad, (2) cydweithrediad gyda chystadleuaeth ar sail grwpiau, (3) cystadleuaeth ryngbersonol, (4) ymdrech unigol. Mae’r dull a dewiswyd gan arweinwyr yn dylanwadu ar effaith y gwobrwyaeth ar ansawdd dysgu’r plant. Prif ffocws yr ymchwiliad yma fydd gwobrwyaeth ar sail cystadleuaeth ryngbersonol.
Mi fyddai’n cynnal rhan helaeth o’r astudiaeth yn fy ysgol lleoliad PAP 3. Yn ôl gwefan Fy Ysgol Leol (2021) mae yna 164 o ddisgyblion yn mynychu’r ysgol. Ar gyfartaledd dros y tair blynedd diwethaf mae 19.5% o ddisgyblion yr ysgol yn derbyn prydau ysgol am ddim, sydd ychydig yn is na chyfartaledd Cymru. Yn fy nosbarth blwyddyn 5 i mae yna pum bachgen ac Undeg tri merch. Mae un plentyn wedi derbyn datganiad am anghenion dysgu ychwanegol, tra bod pum aelod arall o’r dosbarth yn derbyn ymyrraeth i dargedu datblygiad ieithyddol. Mae pob plentyn yn fy nosbarth yn dod o gartrefi di-Gymraeg felly bydd rhaid i mi gynllunio i sicrhau ni fydd hyn yn rhwystr yn ystod fy ymchwiliad. 
Y cwestiwn ymchwil rydw i wedi ei ddewis ar gyfer yr astudiaeth yma yw ‘Beth yw effaith gwobrwyo plant ar eu hymroddiad o fewn yr ystafell dosbarth?’. Rhagwelaf bydd ymrwymiad y plant i wers ble mae gwobr amlwg ar gael llawer yn uwch na mewn gwersi arferol.
Dewisais y cwestiwn yma oherwydd mae gen i wir ddiddordeb o ddatblygu strategaethau gwobrwyo effeithiol o fewn fy nosbarthiadau. Bydd casgliadau cadarn o’r ymchwil yma yn helpu mi i gario technegau ac arferion mewn i fy ngyrfa broffesiynol. Mae pobl ifanc yn ymateb mewn ffordd wahanol i’w brofiadau a gweithgareddau yn yr ysgol (Meece, Anderman & Anderman, 2005) felly bydd casglu strategaethau yn fy helpu i i gynllunio’n fwy eang yn y dyfodol.

Wrth dreulio amser yn ymchwilio i lenyddiaeth sy’n ymwneud â gwobrwyo dysgwyr mae’n dod yn amlwg nad oes amheuaeth o ran defnyddio systemau gwobrwyo mewn ystafell dosbarth, ond yn hytrach, y ffordd rydym yn gweithredu’r systemau. Dywed ymchwil Pfiffner, Rosen & O'Leary (1989) bod gosod goblygiadau positif i blant wrth ddysgu bron pob tro yn gwella cynhyrchiant academaidd. Ystyrir hyn i godi cymhelliant plant i ddysgu ac felly eu hymrwymiad.  
Cefnogir hyn gan Hendijani et al (2016) sydd yn datgan ‘rewards showed a reinforcing effect on creative performance, especially when administered in a positive and contingent way’. Ychwanega Hendijani et al mai’r dewis o system gwobrwyaeth gan arweinwyr ar gyfer y cynnyrch terfynol yw’r her, ac mae angen dewis un sydd yn addas i’r dasg. Awgryma Patall, Cooper & Robinson (2008) mai rhoi’r dewis i gyfranogwyr i ddewis y wobr sydd yn effeithio ar eu hymrwymiad yn fwy. 
Ysgrifenna Johnson et al (1981) yn cydnabod bod yna pedwar prif ddull o wobrwyo fel soniais yn gynharach. Mae effaith y dulliau gwobrwyo yn dibynnu ar natur amgylchedd perfformio, y dasg mewn cwestiwn a’r myfyrwyr (Slavin & Tanner, 1979).
Ar gyfer fy astudiaeth gwers i deimlaf fod cystadleuaeth ryngbersonol yw’r gorau oherwydd natur y dasg annibynnol. Dywed Michaels (1977:95) mai cystadleuaeth ryngbersonol yw’r strwythur gwobrwyo mwyaf effeithiol i atgyfnerthu perfformiad disgyblion mewn tasgau annibynnol. Cefnogir hyn damcaniaeth datblygiad gwybyddol plant Piaget. Yn ôl McLeod (2018) ‘The goal of the theory is to explain the mechanisms and processes by which the infant, and then the child, develops into an individual who can reason and think using hypotheses’. Caiff hwn ei gefnogi’n bellach gan waith Ainley (2012). 

‘It is suggested that a dynamic systems perspective with its emphasis on the individual as a self-organizing system provides a productive framework for future developments in understanding the sets of processes that support engagement.’ (Ainley, 2012).

Mae Michaels (1977) yn adnabod bod yna peryg bod y dull yn aneffeithiol i blant sydd yn perfformio is-eu-gallu neu angen allbynnu ymdrech ychwanegol i gyrraedd yr un nod a phlant eraill. Yn yr un modd, dywed Michaels gall y dull cystadleuaeth ryngbersonol dal rhai o’r plant yn ôl os nad ydym yn herio nhw. Ychwanega Michaels ‘rewards must still be carefully selected and reward contingencies must be carefully and clearly specified and operationalized’.  Rhaid sicrhau bod gwobrwyaeth yn gyraeddadwy i bob aelod o’r dosbarth ac yn cael ei defnyddio mewn ffordd sydd yn gynhwysol ac yn herio plant i gyflawni cynnyrch academaidd.
Fel y dywed Ainley (2012) mae angen systemau deinameg ar ysgolion. Caiff gwendidau systemau gwobrwyo rhyngbersonol eu hadnabod gan Michaels ac arbenigwyr arall. Daw gwaith Slavin & Tanner (1979) i’r casgliad bod strwythur gwobrwyo cydweithredol yn orchest gwendidau strwythur rhyngbersonol. Awgryma Slavin & Tanner (1979) bod strwythur cydweithredol yn fwy effeithiol mewn meysydd darllen ac iaith. Cytuna Johnson & Johnson (1974) gyda hyn. Serch hyn, nad yw’r dystiolaeth yn bodoli i ddangos gwahaniaeth digon arwyddocaol mewn dysgu rhwng y strwythurau gwobrwyo yma.
Gellir gwneud cysylltiad rhwng gwobrwyaeth a dulliau asesu ffurfiannol. Daw astudiaeth achrededig William a Black (1998) i’r casgliad dylai ymarferwyr addysgol cael eu cefnogi i ddefnyddio dulliau asesu ffurfiannol yn fwy aml. Dywed William a Black (1998:61) ‘the gains in achievement appear to be quite considerable’, pryd mae asesu ffurfiannol yn cael eu gweithredu. Awgryma Slavin (1977) bod strwythur gwobrwyo yn effeithiol yn arwain i well cynhyrchiant yn yr ysgol. Os gallwn gysylltu hyn i wobrwyaeth dylen ni weld gwell perfformiad academaidd gan ddisgyblion. 
I gysylltu rhain mi fyddaf yn defnyddio dull asesu ffurfiannol o rannu meini prawf llwyddiant gyda’r plant a mesur ei lwyddiant yn erbyn hyn ar ddiwedd y sesiwn. Dywed William a Black (2018) dylai pob dysgwr bod yn ymwybodol o fwriadau dysgu a meini prawf llwyddiant ar ddechrau bob gwers i lwyddo.

Techneg ymchwil sy’n ffocysu ar ddatblygu gwybodaeth ymarferwyr dysgu yw astudiaeth gwers. Mae astudiaeth gwers yn ysgogi amgylchedd cydweithredol gyda deialog adeiladol, cynllunio, addysgu, arsylwi a gwerthuso canlyniadau o wers (Espinosa et al,  2018). Daw’r dechneg yma o ddwyrain Asia yn wreiddiol, ond dros y blynyddoedd daw’n fwy poblogaidd yn y gorllewin (Özdemir, 2019).  Yn ôl Özdemir, mae astudiaeth gwers yn gwella addysgeg a gwybodaeth bynciol athrawon. Mae’r cyfle i gynllunio’n drylwyr, craffu’r broses ac ailadrodd y broses tair gwaith bendant am wella hyn. 
Yn ogystal â bod yn ddull ymarferol o ymchwilio, mae astudiaeth gwers yn rhoi cyfle i ryngweithio gyda chyfoedion sydd ddim fel arfer ar gael mewn ysgolion.

‘Lesson Study helps experienced as well as inexperienced teachers to learn. Because, through its processes of joint planning, joint observation and joint analysis, we have collectively to imagine learning’. (Dudley, 2014)

Dudley yw un o ymchwilwyr arweiniol yn y maes. Yn ychwanegol i ryngweithio gyda chyfoedion, mae astudiaeth gwers yn ddibynnol ar fewnbwn disgyblion sydd yn ategu llais y disgybl. Dywed ‘Erthygl 12’ o Hawliau Plant CCUHP ‘Eich hawl i ddweud beth ddylai digwydd ac i rywun wrando arnoch’.
Ychwanega Dudley (2014) yn ei lawlyfr i astudiaeth gwers bod yr ymchwil helpu athrawon i fod yn fwy ymwybodol am anghenion eu dysgwyr. Mae’r proses yn caniatáu arweinwyr i weld dysgu plant mewn mwy o fanylder na gwersi arferol. O ganlyniad, caiff athrawon cynllunio dysgu sydd yn addas ac yn ateb anghenion eu plant. Does dim cyfyng i bwnc yr astudiaeth, caiff ymarferwyr teilwra’r ymchwil i’w dosbarth nhw. Dangosir proses astudiaeth gwers yn y llun isod.

Heb amheuaeth mae astudiaeth wers yn dechneg ymchwil buddiannol, ond mae yna ychydig o rwystrau. Mae’n broses hir sydd angen llawer o amser i gyflawni mewn proffesiwn prysur. Anogir astudiaeth gwers beirniadaeth broffesiynol a fydd yn heriol i rai ymarferwyr i adrodd adfyfyriad critigol i’w cyfoedion.
Byddaf yn casglu data yn yr ymchwil yma trwy arsylwi, craffu dogfennau a chyfweld â chyfranwyr. Er bod angen i’r dosbarth cyfan cymryd rhan yn yr astudiaeth gwers, tri disgybl yn unig fydd fy ffocws ar gyfer yr ymchwil. Trafodais gyda’r athrawes dosbarth i ddewis disgyblion ar gyfer yr ymchwil ar ôl treulio amser i ddod i adnabod y plant. Mewn dosbarth o 18 o blant, dewisais amrywiaeth o alluoedd i gyfweld oherwydd credaf bydd ystod o ymatebion yn dod yn ôl. Bydd ymatebion o alluoedd gwahanol yn y dosbarth yn helpu mi i gasglu syniadau a strategaethau gall weithio ar gyfer y dosbarth cyfan. Yn ogystal, dywed Dudley (2014) yn y rhan arsylwi a chyfweld mae athrawon yn sylweddoli bod disgyblion yn gweithredu ar lefelau sydd yn wahanol i farn yr athro. 
Mae’n bwysig nodi un cylch o’r broses astudiaeth gwers yn unig fyddaf yn gwneud yn yr astudiaeth yma oherwydd amgylchiadau COVID-19 ar hyn o bryd.
Byddaf yn defnyddio gwers iaith ar gyfer yr astudiaeth oherwydd gallaf greu meini prawf llwyddiant hyblyg. Bwriadir gwobrwyo plant am gyrraedd y meini prawf llwyddiant yn ystod y wers. Y system gwobrwyo byddaf yn defnyddio yw ‘pwyntiau dojo’ ble mae plant yn ennill pwyntiau am agweddau gwahanol o ysgol ac mae pawb yn y dosbarth mewn cystadleuaeth gyda’i gilydd ar ‘ClassDojo’. Gwelir canllaw ‘ClassDojo’ yn y rhestr cyfeirnodi am ragor o wybodaeth. Noda Lubienski, Gulosino and Weitzel (2009: 642) ‘competitive incentives may also cause schools to arrange themselves in ways that may limit access for the most disadvantaged’. I sicrhau gwers gynhwysol byddaf yn teilwra’r meini prawf llwyddiant yn ôl galluoedd gwahanol yn y dosbarth.
Ar ôl i mi gynllunio’r wers, y cam nesaf oedd yr arsylwad. Byddaf yn arsylwi heb gyfranogwyr. Golygir hyn bydd y cyfle gen i ail-wylio’r wers sawl gwaith i fonitro ymateb y plant fy hun, heb ddibynnu ar adroddiadau eraill.
Cyn arsylwi, mae rhaid cwestiynu dilysrwydd y data a chasglwyd yn y rhan yma. Mae’r plant yn ymwybodol eu bod yn cael ei recordio felly mae yna bosibilrwydd bydd y plant yn ymateb mewn ffordd annaturiol i’r wers. Gelwir hyn effaith Hawthorne. Ystyr effaith Hawthorne yw ‘behavioral change due to an awareness of being observed’ (Wickström & Bendix, 2000).Serch hyn, dyma’r unig gyfle sydd gennym i roi’r wers ar waith felly mae rhaid defnyddio’r data yn yr astudiaeth yma.
Ar gyfer yr arsylwad rydw i wedi penderfynu ar arsylwad strwythuredig er mwyn i mi gasglu data priodol. Dywed Frohlich a Oppenheimer (1997:23) bod y dull arsylwi yma o fudd oherwydd mae gofynion yr astudiaeth yn cael ei fesur yn erbyn ymateb cyfranogwyr. Ychwanega’r adroddiad bod hyn yn ffordd o weld os ydy rhagdybiaethau’r ymchwilydd yn gywir neu’n anghywir.  Deallaf efallai bydd y dull yma yn cyfyngu ar faint rydw i am ddarganfod, ond credaf fy mod wedi cynllunio taflen arsylwi addas i fesur effaith gwobrwyaeth ar ymrwymiad plant yn y dosbarth. Gwelir y daflen arsylwi yn yr atodiadau (1).
Mae strwythur y daflen arsylwi yn gaeedig, gyda chyfres o ofynion i fesur y plant trwy osod tic mewn blwch, mae yna focs ar gyfer nodiadau ychwanegol rhag ofn bod yna rhywbeth arall yn codi. Bwriadaf ornest hyn nes ymlaen gyda chyfweliad lled-strwythuredig i roi mwy o ryddid i’r cyfranwyr ymateb.
Fodd bynnag, awgryma Seale (2017:194) nad yw gwybodaeth feintiol mor arwyddocaol mewn astudiaeth lai fel yr un yma, ond yn hytrach y data ansoddol. Ychwanega Seale bod arsylwad strwythuredig yn fwy addas i ymchwilydd gyda chwestiwn neu ddamcaniaeth i ateb. 
Ar ôl arsylwi’r wers, byddaf yn cyfweld â’r tri disgybl yr un pryd. Dywed Dudley (2014) bod y cyfweliad grŵp yn annog cyfranogwyr i rannu deilliannau gyda'i gilydd. Atgyfnertha hyn gan Denscombe (1995:136) ‘the participants relate to one another and offer some data on shared perspectives rather than individual views’. Bydd y cyfle i drafod fel grŵp yn rhoi darlun i mi fel ymchwilydd sut mae’r dosbarth yn teimlo ar y cyfan.
Mae Denscombe hefyd yn cydnabod bod yna cyfyngiadau i gyfweliad grŵp oherwydd mae posibilrwydd gall un neu dau berson dominyddu’r sgwrs a gadael rhai i beidio mynegi ei hun yn iawn. Nad wyf yn disgwyl i hyn bod yn broblem i mi oherwydd fi byddai’n arwain y drafodaeth ar ffurf cwestiynau lled-strwythuredig. Yn ogystal, mae rhaid ystyried dilysrwydd atebion o’r cyfweliad oherwydd mai plant sydd yn ateb ac yn naturiol mae plant eisiau plesio oedolion.
Awgryma Dudley (2014) dylai’r cyfweliad para tua 5 munud yn unig, felly rydw i wedi paratoi ychydig o gwestiynau fel pwyntiau trafod. Fel y nodir yn y cyflwyniad, mae’r plant yn dod o gartrefi di-Gymraeg felly rwyf wedi paratoi cwestiynau gydag iaith ddealladwy i’r plant. Gwelir y daflen cwestiynau yn yr atodiadau (2).
Hoffwn ddarganfod o’r cyfweliad teimladau’r plant ynglŷn â defnyddio system gwobrwyo fel dull i godi cymhelliant. Disgwylir i’r plant i ymateb yn bositif i’r wers oherwydd natur gystadleuol gwobrwyo ‘pwyntiau dojo’ sydd yn apelio i blant oedran blwyddyn 5. Fodd bynnag, credaf na fyddai’r dull wobrwyo yn cael yr un effaith ar gymhelliant y plant pe bai’n defnyddio dros gyfnod o amser. Felly, byddaf yn gofyn i’r plant am eu hawgrymiadau am strategaethau hoffant nhw eu gweld yn y dosbarth yn y dyfodol.
Y rhan olaf o’r broses astudiaeth gwers bydd y myfyrio. Mae myfyrio’n bwysig mewn astudiaeth ac yn sicr mewn astudiaeth gwers i ddatblygu’r hyn a dysgwyd o’r broses a sut gallwn gymryd y canfyddiadau ymlaen i ymarferion dyddiol. Sonnir Forrester (2020) am heriau myfyrio’n annibynnol oherwydd mae’n sgil anodd i feirniadu ein hun yn gritigol, felly byddaf yn defnyddio model Gibbs i fyfyrio’r astudiaeth. Dadleua Eubank (2006) bod model Gibbs yn uwcholeuo ‘key stages, such as stimulating changes in practice, making sense of an experience and gaining a solution to a problem’. Mae chwech cam unigryw i fodel Gibbs sydd yn annog ymchwilydd i ddisgrifio profiadau, adfyfyrio ar y profiadau a gwneud ystyriaethau am y dyfodol i ddysgu o’r profiad. Mae yna bosibilrwydd bod ymchwilydd yn llunio gwybodaeth oherwydd bod rhaid iddyn nhw wrth fyfyrio. Byddaf yn gwneud fy ngorau i ateb fy nhempled myfyrio gyda gonestrwydd i sicrhau canlyniadau dilys o’r profiad. Gwelir y templed myfyrio yn yr atodiadau (3).

Wrth gynnal yr ymchwil yma mae yna nifer o agweddau moesegol i mi ystyried. Mi fyddai’n dilyn canllawiau BERA sef cyfres o ganllawiau moesegol defnyddir gan ymchwilwyr addysgol yn ogystal â dilyn canllawiau’r brifysgol a pholisïau fy ysgol lleoliad.
Sylfaen moesegol wrth gynnal unrhyw ymchwil yw cydsyniad a chaniatâd. Cydsyniad yw parodrwydd person i fod yn rhan o’r ymchwil, bod nhw’n cytuno gyda datganiad neu’n cytuno i gymryd rhan. Nid yw cydsyniad yn gyfreithiol-rwym. Fel arfer rydym yn derbyn cydsyniad o bobl o dan yr oedran cyfreithiol i roi caniatâd. Caniatâd yw’r hawl mae cyfranogwyr yn rhoi i ymchwilydd i ddefnyddio ei ddata a chasglwyd yn yr ymchwil. I dderbyn caniatâd mae rhaid i’r ymchwilydd gofyn i bobl dros yr oedran cyfreithiol.
Gan fy mod fy ymchwil yn cynnwys cyfranogwyr o dan 18, bydd rhaid i mi dderbyn caniatâd wrth riant neu warchodwr i’w plentyn cymryd rhan. I dderbyn caniatâd mi fyddaf yn danfon llythyr adref gyda’r plant sydd yn ofyn i oedolyn arwyddo os ydynt yn hapus i mi gynnwys ei blentyn yn fy ymchwil. Ni fydd y plant yn rhan o’r ymchwil heb ddychwelyd llythyr nôl i mi cyn dechrau’r proses. Hefyd, mi fyddaf yn ofyn caniatâd pennaeth yr ysgol i recordio yn yr ystafell dosbarth gyda llythyr caniatâd.
Yn ogystal, bydd rhaid i mi sicrhau cydsyniad y plant yn gyson trwy’r ymchwil. Bwriadaf gyflwyno’r ymchwil i’r plant o flaen llaw fel eu bod yn ymwybodol o’r hyn fydd yn digwydd. Ar ddechrau fy ngwers mi fyddaf yn defnyddio system ‘bodiau’ i sicrhau cydsyniad. Byddaf yn ofyn i’r plant os ydynt yn hapus i gymryd rhan a fy helpu i yn y wers, bydd y plant yn dangos cydsyniad trwy roi eu bodiau i fyny. Hefyd, byddaf yn atgoffa’r plant bod ganddyn nhw'r hawl i dynnu allan ar unrhyw adeg. Gelwir hyn caniatâd gwybodus gwirfoddol.

‘Fel rheol, disgwylir ceir caniatâd gwybodus gwirfoddol cyfranogwyr i fod yn rhan o astudiaeth ar ddechrau’r astudiaeth, ac y bydd yr ymchwilwyr yn parhau i fod yn sensitif ac yn agored i’r posibilrwydd y bydd cyfranogwyr yn dymuno, am unrhyw reswm ac o gwbl amser, iddynt dynnu eu caniatâd yn ôl’ (BERA, 2018:9)

Bwriadaf wneud yn glir gall y plant dod i siarad gyda fi neu oedolyn arall sydd yn bresennol os nad eisiau fod yn rhan o’r astudiaeth rhagor. Mae yna bosibilrwydd gall pwysau’r ymchwil rhoi straen ar y plant, yn enwedig gyda’r cyfweliad sydd yn dilyn. Byddaf yn ofyn yn gyson os ydynt yn hapus i barhau trwy gydol yr astudiaeth ac atgoffa nhw bod ganddyn nhw'r hawl i dynnu allan ar unrhyw adeg.
Elfen bwysig arall o ymchwil yw anhysbysrwydd a chyfrinachedd. Dywed BERA (2018:21) ‘The confidential and anonymous treatment of participants’ data is considered the norm for the conduct of research’. Ystyr anhysbysrwydd mewn ymchwil yw na all unrhyw un cydnabod cyfranogwyr o’r wybodaeth a chyflwynir, hyd yn oed yr ymchwilydd. Cyfrinachedd yw peidio â rhannu gwybodaeth bersonol cyfranogwyr megis enw, oedran, dyddiad geni a chyfeiriad. Dylai ymchwilydd dileu unrhyw ddogfennau sydd yn cynnwys y wybodaeth yma yn syth ar ôl gorffen yr ymchwil.
Cyn i mi ddechrau’r astudiaeth yma, llenwais ffurflen moeseg gan ddefnyddio templed y brifysgol. Cafodd y ffurflen ei wirio gan fy nhiwtor i alluogi mi i ddechrau’r ymchwil. Gwelir y ffurflen moeseg yn yr atodiadau (4).

Bwriad rhan yma o’r astudiaeth yw myfyrio ar holl waith yr astudiaeth gwers gan gynnwys pob cylch. Yn anffodus mae amgylchiadau COVID-19 wedi fy nghyfyngu i rag cwblhau pob cylch (Dudley, 2014). Nid oedd modd i fi cydweithio gyda chyd-fyfyrwyr ar y dasg a theithio i ysgolion eraill. Does gen i ddim data neu newidiadau/ addasiadau felly un cylch yn unig mi fyddaf yn trafod.
Nod y wers yma oedd mesur effaith gwobrwyo ar ymrwymiad plant mewn tasg yn yr ystafell dosbarth. Ysgrifenna Patall et al (2019) bod ymrwymiad plant eisoes yn achosi pryder i athrawon yn enwedig wrth iddynt fynd yn hŷn.
Y peth cyntaf oedd yn amlwg wrth arsylwi’r wers yw parodrwydd plant i weithio er mwyn derbyn gwobr neu gymeradwyaeth. Mae hyn yn cefnogi gwaith Meece, Anderman & Anderman (2005) sy’n datgan ‘For older and high-ability students, a performance goal structure may enhance motivation and achievement’.
Daw llwyddiant y plant yn y wers yma o gyrraedd y meini prawf llwyddiant wrth gyflawni’r dasg a byddent yn ennill pwyntiau ‘dojo’ am hyn.
Rhan ddefnyddiol iawn o’r broses astudiaeth gwers oedd y cyfweliad. Cefais gyfle i wrando ar deimladau’r disgyblion am y wers a chasglu syniadau nhw i ddefnyddio yn y dyfodol. Fe wnaeth hyn helpu mi i ddatblygu perthynas gyda’r plant yma a bydd hyn yn bwysig i mi dros fy nghyfnod lleoliad. Dywed Varga (2017) ‘building and maintaining positive teacher-student relationships is essential for success in the classroom’.
Dywedodd y plant roeddent yn gwybod yn glir beth oedd amcanion dysgu’r wers. Cefnogwyd y plant gan y meini prawf llwyddiant i gyrraedd y cynnyrch terfynol. Roeddent yn deall bod angen iddyn nhw gynhyrchu gwaith yn ôl y meini prawf llwyddiant i dderbyn gwobrwyaeth. Gellir ystyried hyn i fod yn llwyddiant yn yr astudiaeth oherwydd yn ôl Klapwijk & van den Burg (2020: 11), dydy disgyblion ddim yn awtomatig yn prosesu’r dasg yr un ffordd a’r athro ac efallai yn cael syniadau eu hun am beth maen nhw’n eu dysgu. Llwyddais i osgoi hyn yn y cylch yma oherwydd defnydd o feini prawf llwyddiant.
Mwynhaodd y disgyblion y cyfle i ennill pwyntiau ‘dojo’ yn uniongyrchol o’r gwaith, nad yw hyn yn amlwg mewn gwersi pob dydd. Nododd y disgyblion mai hwn oedd wedi gwneud iddyn nhw eisiau cwblhau’r dasg yn fwy. Dywed y disgyblion byddent yn hapus i ddefnyddio’r system gwobrwyo yma yn y dyfodol. 
Pe bai fy mod yn cael cyfle i wneud cylch arall, byddai wedi ystyried yr addasiadau canlynol i’r astudiaeth gwers. Addasiad byddaf wedi ystyried wrth gynllunio cylch arall o’r astudiaeth gwers yw cynllunio meini prawf llwyddiant ar y cyd, mai’r plant sydd yn creu’r amcanion dysgu ar gyfer y dasg. Ysgrifenna Klapwijk & van den Burg (2020) bod cydbwysedd mewn ymglymiad i greu nod neu amcanion dysgu yn datblygu ymrwymiad ym mhellach. Byddai defnyddio hyn yn efallai yn cryfhau’r dull gwobrwyo a defnyddir yn yr astudiaeth.
Hefyd, byddaf yn hoffi’r cyfle i fesur effaith dull gwobrwyo grŵp yn erbyn dull gwobrwyo rhyngbersonol. Mae arbenigwyr eisoes wedi eu polareiddio dros ddull gwobrwyo mwyaf effeithiol i wella ymrwymiad plant.  

‘Studies systematically comparing the effectiveness of individual and group competition in strengthening the independent academic performance of students have consistently found individual competition to be more effective’ (Michaels, 1977).

Yn y pendraw, mae plant o hyd mynd i gael eu hasesu yn unigol ac nid sut y maen nhw’n ymateb wrth weithio mewn grŵp. Serch hyn, mae yna gefnogaeth fawr yn y maes am systemau gwobrwyo cydweithredol/ grŵp (Bronfenbrenner 1970, Slavin & Tanner 1979, Johnson & Johnson 1974, Johnson et al 1981). Dywed Johnson et al. (1981) ‘Cooperation is superior to individualistic efforts in promoting achievement and productivity’.

Wrth ddod i gasgliad ar yr astudiaeth yma, rwyf am gyfeirio at ddilysrwydd a dibynadwyedd y data a chasglwyd. Mae’r data o’r ymchwil i gyd yn gynradd, casglwyd ar lawr y dosbarth a thrwy gynnal cyfweliad gyda rhai o’r cyfranogwyr. Mae’r data cynradd dilys yn cyd-fynd gyda chanllawiau BERA (2018) sydd yn ategu pwysigrwydd dilysrwydd wrth ymchwilio, ‘quality and integrity applied within different research approaches’.
Dibynadwyedd data oedd un o fy mhryderon wrth gynllunio. Mae’n amhosib gwybod os ydy’r plant yn ymateb mewn ffodd gwbl naturiol a gonest. Ond mae un cylch o’r astudiaeth yn golygu nid oes modd i mi gymharu’r wybodaeth gyda chylchoedd eraill sydd fel arfer ar gael.
Fy nghasgliad cyntaf yw bod system gwobrwyo gystadleuol bendant yn ennyn ymrwymiad plant hŷn mewn ysgol gynradd. Fe weithiodd y dull ‘ClassDojo’ yn dda er mwyn i mi ddosbarthu gwobrau pe bai plant yn cyrraedd meini prawf llwyddiant y wers. Roedd y dull yn addas oherwydd roedd y dasg annibynnol yn gofyn i’r plant i gyflawni’n unigol, felly roedd system gwborwyaeth unigol yn addas. Gellir ystyried y strwythur gwobrwyo yma i fod yn llwyddiant.
Serch hyn, pryderaf am ddau beth yn bennaf. Yn gyntaf, nid oes modd i ni wybod effaith defnyddio’r dull yma dros gyfnod estynedig. Byddaf yn tybio na fydd y plant yn dangos yr un brwdfrydedd ar ôl defnyddio’r system gwobrwyo yma sawl tro. Fy ail bryder yw bod yr elfen gystadleuol gallu arwain i rai o blant i deimlo estron ac mae’n gallu tanseilio ar hyder dysgwyr.

Hoffwn ddatgan bod pendant lle i ddefnyddio systemau gwobrwyo cystadleuol rhyngbersonol mewn ysgolion heddiw, ond ei fod yn cael ei ddefnyddio yn y sefyllfa dysgu briodol. Dylai ymarferwyr mewn addysg arbrofi gyda thechnegau gwobrwyo gwahanol mewn amgylcheddau dysgu gwahanol. Mae yna fodd i ystod eang o systemau cael ei weithredu yn yr un ystafell dosbarth. Dywed Michaels (1977) gall strwythur gwobrwyo unigol a grŵp  cryfhau perfformiad mewn tasg ffocws a phrosesau grŵp. Mae dod o hyd i gydbwysedd rhwng y ddau yn hanfodol i annog ‘dysgwyr uchelgeisiol, galluog’ (Llywodraeth Cymru, 2015) ac i sicrhau nad yw plant sy’n perfformio is-eu-gallu yn cael ei adael tu ôl. Mae’r cyfleoedd iddyn nhw bod yn annibynnol yn hanfodol tra ar yr un pryd sicrhau eu bod nhw’n cymysgu gyda phlant sy’n perfformio’n uwch i godi eu lefelau (Michaels, 1977). 
Nid oes modd i mi ddatgan o fy astudiaeth bod un yn well na’r llall er mwyn gwella ymrwymiad disgyblion oherwydd diffyg cyfle i roi ar waith. O’r profiad yma, mae’r dull gwobrwyo unigol yn sicr wedi llwyddo i ennyn ymrwymiad y disgyblion ond nad oes modd i mi anwybyddu’r gefnogaeth gref o systemau gwobrwyo cydweithredol o fewn y maes addysg. 
Awgrymaf i athrawon i ddefnyddio dulliau gwobrwyo o fewn ei ystafell dosbarth. Does dim amheuaeth bod gwobrwyo yn gwella ymrwymiad plant ar dasgau. Yr her sy’n ein hwynebu yw bod angen i athrawon datblygu strwythur gwobrwyo cynhwysol a chyraeddadwy i bawb wrth amrywio’r dulliau er mwyn cynorthwyo’r dysgu yn y ffordd gorau posib.
[bookmark: cysill]Mae angen i mi fel ymarferwr proffesiynol datblygu amgylchedd dosbarth ble gallaf roi’r ddwy system gwobrwyo ar waith, cydweithredol a rhyngbersonol, sydd bendant yn codi ymrwymiad disgyblion yn yr ystafell dosbarth. 

